মুল্লাপেরিয়ার বাঁধের পানির স্তর ১৩৯ ফুটে নামিয়ে আনার কথা জানিয়েছিল কেরল। কিন্তু তামিলনাড়ু সরকার কোর্টে তার বিরোধিতা করে। তারা বলেছে, এই মুহূর্তে বাঁধে ২০ হাজার কিউসেক পানি রয়েছে। এত বৃষ্টির মধ্যে দুম করে পানির স্তর কমানো হয়তো সম্ভব হবে না। সুপ্রিম কোর্টের প্রধান বিচারপতি দীপক মিশ্র ও বিচারপতি ইন্দু মলহোত্রের বেঞ্চ বলেছে, ‘সঙ্কটের এই মুহূর্তে কোনো পক্ষেরই বিরোধিতার অবস্থান নেয়া উচিত নয়।’ বেঞ্চের মতে, ‘অতীতকে এর মধ্যে টানবেন না। বর্তমান পরিস্থিতির কথা ভেবে মানিয়ে নেয়ার চেষ্টা করুন।’ অতীতে মুল্লাপেরিয়ার বাঁধ নিয়ে কেরল-তামিলনাড়ুর বিরোধ দূরে সরিয়ে রাখার দিকে ইঙ্গিত করেছে শীর্ষ আদালত।